《和罗舜举三首舜梦中得腊酒催诗处春幡剪彩时》
宋代·廖行之

世无良乐久，骥足谩驱驰。
尚喜心无愧，渠忧人未知。
尘埃浑眯目，魂梦识佳时。
好在张仪舌，男儿讵可期。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。